alexandrainst/scandi-wiki huggingface dataset:
Aegognathus similis

Aegognathus similis er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.

Utseende 
En nokså liten (ca. 15 millimeter), blankt svart hjortebiller. Hannen har sterkt forstørrede kjever som er krumme med en kraftig, skrått oppoverrettet tann på innersiden, slik at de blir gevirlignende. Kjevene er svarte, hodet svart med et par diffuse, rødlige flekker og pronotum mørkt brunoransje med svarte, vinkelformede tegninger, dekkvingene mørkt rødlige. Hodet er rektangulært, mye bredere enn langt, foran bredt og grunt, U-formet innbuktet, bak dette med et par store, rundede groper, fint og spredt punktert. Pronotum er avrundet firkantet, innsnevret ved roten, tettere punktert. Dekkvingene er nokså sterkt punkterte. Beina er svarte. Hunnen ligner hannen, men uten de forstørrede hodet og kjevene, oversiden blankere og tett punktert over alt.

Utbredelse 
Arten lever i Peru.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Neoprosopocoilini
 Slekten Aegognathus Leuthner, 1883
 Aegognathus similis Arnaud & Bomans, 2006

Eksterne lenker 
 
 Generic Guide to New World Scarabid Beetles – Aegognathus soulai 
 Bildegalleri

Hjortebiller
Biller formelt beskrevet i 2006
Perus insekter
Apterodorcus bacchus

Apterodorcus bacchus er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.

Utseende 
En middelsstor (opptil 31 millimeter), kraftig, matt svart hjortebille. Kroppen er forholdsvis bred, og mer hvelvet enn de fleste andre hjortebiller, dekkvingene er forholdsvis korte og rundede. Hannens kjever er moderat forstørrede, krumme med noen knudrete tenner og hodet har en kraftig valke bak fasettøynene. Antennene er middels lange med en tre-leddet vifte. Pronotum er avrundet, nær dobbelt så langt som bredt. Pronotums sider og dekkvingene er tett og kraftig punkterte. Hunnen ligner hannen sterkt bortsett fra at kjevene er noe mindre.

Levevis 
Artene lever i sørbøk (Nothofagus)-skog. De har tilbakedannede flygevinger og kan ikke fly.

Utbredelse 
Arten er utbredt i Chile og Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Neoprosopocoilini
 Slekten Apterodorcus Arrow, 1943
 Apterodorcus bacchus (Hope i Westwood, 1845)

Kilder 
 Generic Guide to New World Scarabid Beetles – Apterodorcus
 Mondáca, J. og M. J. Paulsen (2008) Revision of the genus Apterodorcus Arrow (Coleoptera: Lucanidae: Lucaninae) of Southern South America. Zootaxa 1922: 21-32. Sammendrag:

Eksterne lenker 
 
 Bildegalleri

Hjortebiller
Dyr formelt beskrevet i 1845
Chiles insekter
Argentinas insekter
Auxicerus platyceps

Auxicerus platyceps er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.

Utseende 
En ganske liten (12–13 millimeter), mørk rødlig hjortebiller. Kroppen er mer eller mindre tett kledt med gulaktige skjell, særlig på sidene. Oversiden er fint punktert. Hannens hode er noe utvidet, med en skarp, hornbrille-lignede utvekst foran hvert fasettøye, kjevene er moderat forstørrede, sigdformede, fint sagtakkede på innersiden. Dekkvingene er jevnbrede, tett punkterte. Beina er rødlige.

Utbredelse 
Slekten er utbredt i Andesfjellene i Peru og Bolivia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Neoprosopocoilini
 Slekten Auxicerus Waterhouse, 1883
 Auxicerus platyceps Waterhouse, 1883

Eksterne lenker 
 
 Generic Guide to New World Scarabid Beetles – Auxicerus
 Bildegalleri

Hjortebiller
Dyr formelt beskrevet i 1883
Perus insekter
Bolivias insekter
Dynastes miyashitai

Dynastes miyashitai er en bille som hører til gruppen hornbiller (Dynastinae) i gruppen skarabider (Scarabaeoidea).

Utseende 
En stor (kroppslengde hos hannene 50-90 millimeter), kraftig bille.  Kroppen er sylindrisk, glatt og skinnende, dekkvingene gulgrå med mørkbrune flekker. Pronotum er mørkt hos hunnen. Beina er svarte. Hannen har et krumt, svart horn på hodet som danner en klype mot et krumt horn på pronotum. Hornet på pornotum har en brem av korte, gule hår på undersiden, hornet på hodet har en firkantet tann nær spissen. Hunnen mangler hornene i pannen og på pronotum, som er kraftig punktert, det samme gjelder dekkvingenes rot.

Levevis 
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.

Utbredelse 
Arten er beskrevet fra Mexico.

Systematisk plassering 
Arten blir ofte plassert som et synonym for Dynastes hyllus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Dynastes MacLeay, 1819 – åtte arter, Mellom- og Sør-Amerika
 Dynastes miyashitai Yamaya, 2004

Kilder 
 University of Nebraska, Generic Guide to New World Scarab Beetles - Dynastes hyllus  
 Yamaya (2004) Discovery of a new species allied to Dynastes hyllus from Puebla State, Mexico. Gekkan-Mushi, 396: 4–9.

Eksterne lenker 
 Bilde av arten
 Nettside med bilder av alle stadier av arten (på japansk)
 

Hornbiller
Biller formelt beskrevet i 2004
Mexicos insekter
Rajah Humabon

Rajah Humabon, senere døpt som Don Carlos, var rajahen av Cebu på det tidspunkt for den portugisiske oppdageren Ferdinand Magellans ankomst til Filippinene i 1521. Det er ingen offisiell dokumentasjon av hans eksistens før spanjolenes kontakt i 1521. Den eksisterende informasjonen er nedskrevet av Magellans reisekrøniker, Antonio Pigafetta om Humabon og de innfødte filippinske rikene som eksisterte før den spanske koloniseringen.

Referanser 

Filippinske datuer, rajaher og sultaner
Filippinenes historie
Beitstadsundbrua

Beitstadsundbrua er en ca. 580 m lang veibro over Beitstadsundet på fylkesvei 17 mellom Steinkjer og Malm i Trøndelag fylke. Brua er ei stålkassebru med samvirkende betongdekke i seks spenn. Den ble åpnet for trafikk 2. april 2020. Den var en del i ett prosjekt med 8 km ny vei med Beitstadsundbrua, Strømnestunnelen og Holmviktunnelen.

Brua var klar i 2019 og åpning var planlagt i desember 2019, men ble utsatt til 2. april 2020, fordi Strømnestunnelen hadde problemer med sikkerhetsgodkjennelse.

Mens den tidligere fylkesveien går på østsiden av fjordarmen Hjellbotn, går den nye fra Østvik, passerer Beitstadsundet rett ved utløpet til Hjellbotn og så i hovedsak følger Hjellbotns vestside til den koples sammen med den gamle veien ved Sprova. Ny fylkesvei 720 vei legges langs Beitstadsundets nordside til Malm. Den finansieres delvis med bompenger med bomstasjoner ved Sprova og Dyrstad. Broen er bygget av det kinesiske firmaet Sichuan Road & Bridge (SRBG), for det meste av kinesiske arbeidere. Dette har ført til at brua blir lokalt omtalt som "Kinabrua".

Reisetiden mellom Malm og Steinkjer sentrum ble forkortet fra 28 til 20 minutter og mellom Namsos og Steinkjer fra 71 til 62 minutter.

Se også 
 Liste over broer i Norge
 Liste over broer i Norge etter lengde

Referanser

Kilder 
 Fv. 17 og fv. 720 Dyrstad–Sprova–Malm, vegvesen.no 

Veibroer i Trøndelag
Veier i Steinkjer
Avro Athena

Avro 701 Athena var et britisk avansert skolefly bygget av Avro på slutten av 1940-tallet. Den ble konstruert for å erstatte North American AT-6 Texan i Royal Air Force, men ble kjøpt i bare et lite antall, da den konkurrerende Boulton Paul Balliol ble foretrukket.

Konstruksjon  og utvikling 
Athena ble konstruert for å møte kravene til Air Ministry i dets spesifikasjon T. 7/45 for et tre-seters avansert skolefly, drevet av en turbopropmotor for RAF. Athena var et hel-metall lav-vinget monoplan, med en side-om-side cockpit. Air Departementet revurderte sine krav i 1947, og erstattet den opprinnelige spesifikasjonen med spesifikasjon T. 14/47 som spesifiserte bruk av en Rolls-Royce Merlin 35 stempelmotor, som det fantes store mengder av på lageri 

Til tross for endringer i spesifikasjonen ble de tre første prototypene av turboprop-drevet Athena T. 1 levert med en Armstrong Siddeley Mamba motor. Avro Athena fløy første gang 12. juni 1948 på Woodford Aerodrome. Den Merlin-drevne Athena T. 2 fløy for første gang 1. august 1948, og ble evaluert mot den tilsvarende Boulton Paul Balliol.

Et lite antall ble produsert. 15 Athena ble bestilt for RAF, men Balliol ble foretrukket, og ingen ytterligere Athena ble bestilt.

Operativ historie 
15 produserte Athenas ble brukt i RAF fra 1950 for våpentrening på RAF Flying College ved RAF Manby. Et enkelt fly ble lånt tilbake til Avro og fikk sivil registrering i G-ALWA for en demonstrasjonstur til India. Det resulterte i intet salg, og ble returnert til RAF.

Operatører 
  Storbritannia
 Royal Air Force
 Flying Instrumental Experimental Unit, Martlesham Heath (en T2 i 1951)
 Central Flying School, Litte Rissington (to T2s 1949-1950)
 Empire Test Pilots School, Farnborough (en T2 utvikling fly)
 Royal Flying Establishment (to fly)
 RAF College i Manby (ti fly 1950-1955)

Ulykker og hendelser 
To av de 22 fly gikk tapt i fly ulykker:
 T2 VR569 tilhørende Aircraft Instrument Experimental  Unit ble avskrevet i Wilby, Suffolk den 27. juni 1951. Flyet brøt opp i luften under et spiraldykk etter tap av kontroll. To besetning omkom.
 T2 VR570 havarerte  før levering 20. mars  1950.

Spesifikasjoner, Athena T.2
  
 Besetning = to´
 Lengde = 11,37 m
 Vøingespenn = 12,20 m
 Høyde = 3,94 m
 Vingearealn= 25,1 m²
 Vekt, tom = 2 973 kg
 Vekt, lastet = 4 265 kg 
 Max takeoff vekt =
 Motor = Rolls-Royce Merlin 35, væskekjølt V-12 stempelmotor, 1 289 H/k
 Toppfart = 472 km/t
 Msrsjfart = 359 km/t
 Rekkevidde = 886 km
 Marsjhøyde = 8 840 m
 Klatrefart = 10,4 m/s  
 Bevæpning = 1 x 7,7 mm Browning maskingevær
 Plass for to 27 kg raketter

Referanser

Eksterne lenker 
 Avro 701 Athena

Avro-luftfartøy
Enmotors propelldrevne luftfartøy
Royal Air Force
Verdenscupen i hurtigløp på skøyter 2017/18

Verdenscupen i hurtigløp på skøyter 2017/18 (offisielt: ISU World Cup Speed Skating 2017/18) var en serie internasjonale konkurranser i hurtigløp på skøyter og ble organisert av International Skating Union og begynte den 10.–12. november 2017 i IJsstadion Thialf i Heerenveen i Nederland og ble avsluttet med finale den 17.–18. mars 2018 i Minsk Arena i Minsk i Hviterussland.

Terminliste 2017/18 
Oversikt over verdenscupstevner og internasjonale mesterskap for sesongen.

 A = Gruppe A.
 B = Gruppe B.
 F = Fellesstart / (F) = Semifinale fellesstart.
 LS = Lagsprint-lag, bestående av 3 løpere.
 LT = Lagtempo-lag, bestående av 3 løpere.
 SP = Sammenlagt sprint-konkurranse.
 AL = Sammenlagt allround-konkurranse.

Sammenlagt kvinner

Fellesstart 

Oppdatert per dato etter 4 av 4 konkurranser.

Sammenlagt menn

Fellesstart 

Oppdatert pr dato etter 4 av 4 konkurranser.

Referanser

Eksterne lenker 
 ISU World Cup Speed Skating 2017/18 allotment
 ISU World Cup Speed Skating 2017/18 
 live.isuresults.eu

 
Hurtigløp på skøyter i 2017
Hurtigløp på skøyter i 2018
Artikler i skøytesportprosjektet
Gateshead AFC

Gateshead Association Football Club var en engelsk fotballklubb fra Gateshead i Tyne and Wear. Klubben ble etablert i South Shields i 1889 som South Shields Adelaide Athletic, fra 1910 bare South Shields. Etter at klubben vant North Eastern League i årene før første verdenskrig, ble de innvalgt til The Football League i 1919. Klubbens første hjemmebane var Hartington Terrace. De spilte også på Stanhope Road fram til 1908 da de flyttet til Horsley Hill.

South Shields fikk økonomiske problemer på 1920-tallet og klubben flyttet til Gateshead i 1930 og tok navn etter sin nye hjemby. Her spilte de på Redheugh Park fram til 1973. I 1973 spilte de også kamper på Gateshead Youth Stadium. Klubben var medlem av Football League til 1960, da de overraskende ikke ble gjenvalgt og måtte forlate ligaen. Gateshead spilte i lokale ligaer fram til de ble oppløst i 1973.

I 1974 flyttet en annen klubb fra South Shields til Gateshead og tok navnet Gateshead United, men denne klubben ble oppløst i 1977. I 1974 ble også nok en klubb med navnet South Shields etablert og denne klubben spiller per 2017 i Northern Premier League Division One North.

Kilder 
 Historien om South Shields FC på southshieldsfc.co.uk
 South Shields AFC 1889–1919 på donmouth.co.uk
 South Shields (1) på FCHD.info
 Gateshead AFC på FCHD.info
 South Shields og Gateshead AFC på historicalkits.co.uk

Tidligere fotballag i England
Opphør i 1973
Fotballag etablert i 1889
Lancashire
Sport i England i 1889
Sport i England i 1973
Sebastian Münster

Sebastian Münster (født 20. januar 1488 i Ingelheim am Rhein, død 26. mai 1552 i Basel) var en tysk orientalist, kosmograf og hebraist. Etter å ha studert i Heidelberg og Tübingen ble han medlem av fransiskanerordenen men gikk senere over til protestantismen. I årene 1524–27 var han professor i hebraisk og hoffpredikant i Heidelberg, fra 1528 professor i Basel. 

Münster var den første tysker til å utgi gamle testamentet på grunnspråket (to bind, 1534–35).

Referanser 

Tyske filologer
Tyske geografer
Tyske kartografer
Tyske professorer
Fødsler i 1488
Dødsfall i 1552
Federico Ricca

Federico Ricca Rostagnol (født 1. desember 1994) er en uruguayansk fotballspiller som spiller for den belgiske klubben Oud-Heverlee Leuven.

Referanser

Eksterne lenker 
 

Uruguayanske fotballspillere
Fotballspillere for Danubio FC
Fotballspillere for Málaga CF
Fotballspillere for Club Brügge
Personer fra Colonia
Fødsler i 1994
Szabolcs Huszti

Szabolcs Huszti (født 18. april 1983) er en ungarnsk fotballtrener og tidligere fotballspiller som er hovedtrener for Debreceni VSC.

Referanser

Eksterne lenker 
 

Ungarske fotballspillere
Ungarske fotballtrenere
Fotballspillere for Ferencváros TC
Fotballspillere for FC Sopron
Fotballspillere for FC Metz
Fotballspillere for Hannoverscher SV 1896
Fotballspillere for FK Zenit St. Petersburg
Fotballspillere for Changchun Yatai FC
Fotballspillere for Eintracht Frankfurt
Fotballspillere for MOL Vidi FC
Duván Zapata

Duván Esteban Zapata Banguero (født 1. april 1991) er en kolombiansk fotballspiller som spiller for den italienske klubben Atalanta BC.

Referanser

Eksterne lenker 
 

Colombianske fotballspillere
Fotballspillere for América de Cali
Fotballspillere for Estudiantes de La Plata
Fotballspillere for SSC Napoli
Fotballspillere for Udinese Calcio
Fotballspillere for UC Sampdoria
Fotballspillere for Atalanta BC
Fødsler i 1991
Grandaustralis

Se systematisk inndeling

Grandaustralis er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Slekten omfatter bare én kjent art.

Utseende 
En middelsstor (18-25 millimeter), matt gullbasse. Hos hannen er hodet svart, pronotum og dekkvingene brunoransje med mørkere kanter, undersiden svart. Hodet har noe framstikkende "snute". Pronotum er klokkeformet, smalere enn dekkvingene, som er avsmalnende bakover og har litt uregelmessige lengderibber. Undersiden er kledt med gulaktige hår. Hunnen er helt brunsvart.

Levevis 
Larvene lever gjerne i råtnende ved eller annet dødt, organisk materiale.

Utbredelse 
Arten er utbredt i Australia (Western Australia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Schizorhinini Burmeister, 1842
 Understammen Schizorhinina Burmeister, 1842
 Slekten Grandaustralis Hutchinson & Moeseneder, 2013
 Grandaustralis boomerang Hutchinson & Moeseneder, 2013

Eksterne lenker 
 Hutchinson, P.M. & Moeseneder, C.H. (2013) Grandaustralis, a new genus and Grandaustralis boomerang, a new species of Cetoniinae (Coleoptera: Scarabaeidae) from Western Australia. Zootaxa 3669(1): 17–26.
 

Gullbasser
Biller formelt beskrevet i 2013
Octocollis

Se systematisk inndeling

Octocollis er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Slekten omfatter bare én kjent art.

Utseende 
En middelsstor (15-20 millimeter), matt gullbasse. Hos hannen er hodet svart, pronotum er svart med oransje kanter og dekkvingene brunoransje med svart søm og et par svarte flekker, scutellum og undersiden svart. Hodet har noe framstikkende "snute". Pronotum er klokkeformet, smalere enn dekkvingene, som er avsmalnende bakover og har litt uregelmessige lengderibber. Undersiden er kledt med gulaktige hår. Hunnen er svart med litt diffuse, rødlige flekker på dekkvingene.

Levevis 
Larvene lever gjerne i råtnende ved eller annet dødt, organisk materiale.

Utbredelse 
Arten er utbredt i Australia (Queensland).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Schizorhinini Burmeister, 1842
 Understammen Schizorhinina Burmeister, 1842
 Slekten Octocollis Moeseneder & Hutchinson, 2012
 Octocollis setosus Moeseneder & Hutchinson, 2012

Eksterne lenker 
 Moeseneder, C.H. & Hutchinson, P.M. (2012) Octocollis, a new genus and Octocollis setosus, a new species of Cetoniinae (Coleoptera: Scarabaeidae) from Queensland, Australia. Zootaxa 3557: 40–48. 
 

Gullbasser
Biller formelt beskrevet i 2012
Mateus Uribe

Andrés Mateus Uribe Villa (født 21. mars 1991) er en kolombiansk fotballspiller som spiller for den portugisiske klubben FC Porto.

Landslaget
Han ble tatt ut i s tropp til VM i fotball 2018 i Russland.

Referanser

Eksterne lenker 
 

Colombianske fotballspillere
Spillere i Fotball-VM 2018
Fotballspillere for Deportes Tolima
Fotballspillere for Envigado Fútbol Club
Fotballspillere for Atlético Nacional
Fotballspillere for Club América
Fødsler i 1991
Pseudochalcotheomima

se systematisk inndeling

Pseudochalcotheomima er  en gruppe av biller som hører til underfamilien gullbasser (Cetoniinae) i den artsrike gruppen Scarabaeoidea.

Utseende 
Middelsstore, glatte og blanke, mer eller mindre metallisk fargede gullbasser. De er vanligvis grønne, beina gjerne rødlige.

Utbredelse 
Slekten er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Taenioderini 
 Slekten Pseudochalcotheomima Mikšic, 1985
 Pseudochalcotheomima allardi Antoine, 1990
 Pseudochalcotheomima compacta (Janson, 1912)
 Pseudochalcotheomima sammananni Legrand & Chew, 2010

Eksterne lenker 
 

Gullbasser
Biller formelt beskrevet i 1985
Øst-Asias fauna
Skogsivaks

Skogsivaks (Scirpus silváticus) er en art i starrfamilien. Den kan bli mellom 50 til 120 cm høy og har gulgrønne, relativt brede og lange blad. Hovedutbredelsen i Norge er på østlandet, i Trøndelag og på vestlandet. Det er også gjort noen spredte funn i Nordland, men også lenger nordover. I verden er den utbredt i Eurasia, med en tydelig hovedutbredelse i de vestlige områdene. Den vokser likevel i et smalt belte helt til Japan. Det er rapportert noen få funn i nordøst-Amerika.

Referanser

Eksterne lenker 

Halvgrasfamilien
Norges flora
Lollipop (TV-serie)

Lollipop var et norsk musikk- og talk show med Rune Larsen og Tor Endresen som gikk på NRK1 i fire sesonger; to i 1989-90, en i 1995 og en siste i 2009. Programmet ble spilt inn i «Lollipopbaren», laget for anledningen i NRKs studio, hvor Larsen og Endresen intervjuet gjester og fremførte sanger fra 1950- og 60-årene. Husbandet, "Lollipopbandet", var ledet av Trygve Thue, som også var en av produsentene og arrangørene av programmet. Programmet ble sendt på fredagskvelder i 1989-90 og 2009, og lørdagskvelder i 1995.

I alt ble 36 episoder laget, inkludert tre spesialepisoder som ble vist i 1989, 90 og 91.

Referanser

Eksterne lenker
 

Norske musikkprogrammer på TV
TV-produksjoner på NRK
Norske TV-serier fra 1980-årene
Norske TV-serier fra 1990-årene
Norske TV-serier fra 2000-årene
Yerry Mina

Yerry Fernando Mina González (født 23. september 1994) er en kolombiansk fotballspiller som spiller for den engelske klubben Everton FC.

Landslaget
Han ble tatt ut i s tropp til VM i fotball 2018 i Russland.

Referanser

Eksterne lenker 
 

Colombianske fotballspillere
Spillere i Fotball-VM 2018
Spillere i Copa América 2019
Fotballspillere for Deportivo Pasto
Fotballspillere for Santa Fe Corporación Deportiva
Fotballspillere for SE Palmeiras
Fotballspillere for FC Barcelona
Fotballspillere for Everton FC
Personer fra departementet Cauca
Fødsler i 1994
Seamus Blake

Seamus Blake (født 8. desember 1970) er en canadisk tenorsaksofonist og komponist for tiden bosatt i New York.

Biografi 
Blake ble født i London, England og vokste opp i Vancouver, British Columbia, Canada. Hans mor introduserte ham for jazz når han var barn, og det ledet til at han senere gikk på Berklee College of Music i Boston. Etter eksamen der, flyttet han til New York City. I februar 2002 vant han Thelonious Monks internasjonale saksofon-konkurranse. Han spiller for tiden med sin egen kvintett (med David Kikoski, Lage Lund, Bill Stewart, og Matt Clohesy), og har blitt et fast medlem av Mingus Big Band og spiller også regelmessig med mange andre musikere basert i New York.

Diskografi 
Som en Leder
 The Call (Criss Cross Jazz, 1993)
 The Bloomdaddies (Criss Cross Jazz, 1995)
 Four Track Mind (Criss Cross Jazz, 1994)
 Echonomics (Criss Cross Jazz, 1999)
 Stranger Things Have Happened (Fresh Sound, 1999)
 Way Out Willy (Criss Cross Jazz, 2006)
 Live in Italy (Jazz Eyes, 2008)
 Bellwether (Criss Cross Jazz, 2008)
 Live at Smalls (Smalls Live, 2009)
 Reeds Ramble (Criss Cross Jazz, 2013)
 Superconductor (5Passion, 2015)
 Bridges with Seamus Blake (AMP Music & Records, 2016)
Med Dave Douglas
 Freak In (RCA, 2003)
Med Wycliffe Gordon
 Dig This!! (Criss Cross, 2003)
Med Opus 5
 Introducing Opus 5 (Criss Cross, 2011)
 Pentasonic (Criss Cross, 2012)
 Progression (Criss Cross, 2014)
 Tickle (Criss Cross, 2015)
Med Antonio Sanchez
 Meridian Suite (CAM Jazz, 2015)
Med Bill Stewart
 Space Squid (Pirouet Records, 2016)

Referanser 

Personer fra London
Canadiske jazzkomponister
Saksofonister